MOZZJONI GĦAL RIŻOLUZZJONI imressqa skond l-Artikolu 91 tar-Regoli ta' Proċedura f'isem il-Kumitat għall-Iżvilupp dwar is-sitwazzjoni fid-Darfur Riżoluzzjoni tal-Parlament Ewropew dwar is-sitwazzjoni fid-Darfur Il-Parlament Ewropew , wara li kkunsidra r-riżoluzzjonijiet preċedenti dwar is-sitwazzjoni fid-Darfur u b'mod partikolari dawk tas-16 ta' Settembru 2004, tat-23 ta' Ġunju 2005, tas-6 ta' April 2006, tat-28 ta' Settembru 2006 u ta' l-14 ta' Frar 2007, wara li kkunsidra l-Ftehima ta' Paċi għad-Darfur iffirmata f'Abuja, in-Niġerja, fil-5 ta' Mejju 2006, wara li kkunsidra l-kunsens ta' Tripoli dwar il-Proċess Politiku għad-Darfur, adottat fi Tripli fit-28 u fid-29 ta' April 2007, wara li kkunsidra d-deċiżjoni ta' l-Unjoni Afrikana (AU) ta' April ta' l-2004 biex titwaqqaf il-Missjoni ta' l-Unjoni Afrikana fis-Sudan (AMIS), wara li kkunsidra r-riżoluzzjoni 1706 tan-NU li tipproponi forza ta' 22,000 ruħ għaż-żamma tal-paċi fid-Darfur, wara li kkunsidra r-rapport tat-12 ta' Marzu 2007 mħejji mill-Missjoni tal-Kunsill tan-NU għad-Drittijiet tal-Bniedem tad-Darfur, wara li kkunsidra r-rapport finali tal-11 ta' Ottubru 2006 mħejji mill-Bord ta' Esperti fis-Sudan, appuntati skond ir-Riżoluzzjoni 1591 tal-Kunsill tas-Sigurtà tan-Nazzjonijiet Uniti (UNSC), wara li kkunsidra l-Konvenzjoni tan-Nazzjonijiet Uniti dwar id-drittijiet tat-tfal, li hija obbligatorja u tiġi applikata mingħajr eċċezzjoni, wara li kkunsidra r-riżultati tad-Delegazzjoni tal-Kumitat għall-Iżvilupp fid-Darfur li għamel żjara fis-Sudan u fiċ-Ċad mit-30 ta' Ġunju sal-5 ta' Lulju 2007, wara li kkunsidra l-Artikolu 91 u 90(4) tar-Regoli ta' Proċedura tiegħu, jinsab imħasseb ħafna bis-sitwazzjoni tad-Drittijiet tal-Bniedem fid-Darfur, bl-episodji bla għadd ta' abbużi tad-Drittijiet tal-Bniedem fosthom stupru tal-massa, ħtif u trasferimenti sfurżati u ksur tal-liġi umanitarja internazzjonali, kif juri r-rapport tal-Missjoni ta' Livell Għoli tal-Kunsill għad-Drittijiet tal-Bniedem tan-NU fid-Darfur, huwa mħasseb ħafna dwar il-fatt li l-konflitt f'dan ir-reġjun, li jinvolvi truppi regolari, milizzji favur il-gvern u ribelli, irriżulta fil-mewt ta' mill-inqas 400,000 ruħ u ħoloq aktar minn żewġ miljuni u nofs rifuġjati u persuni spustjati tul l-aħħar tliet snin, minkejja l-iffirmar tal-Ftehim ta' Paċi għad-Darfur (DPA) fil-5 ta' Mejju 2006 f'Abuja, in-Niġerja, billi n-numru ta' persuni affetwati mill-konflitt fid-Darfur issa huwa atkar minn 4 miljuni, l-ogħla, li jinkludi 2.1 miljuni ta' Persuni Spustjati Internalment, li minnhom aktar minn 900,00 ma jistgħux jintlaħqu mill-għajnuna umanitarja; billi hemm aktar minn hames miljuni spustati u refugjati interni, is-Sudan bhalissa ghandu l-akbar popolazzjoni refuġjata fid-dinja, billi m'hemmx rispett għal waqfien l-isparar ta' N'djamena ta' l-2004 u minn meta falla d-DPA, żdiedet is-sitwazzjoni ta' nuqqas ta' liġi li żiedet l-insiġurtà; billi l-frammentazzjoni kontinwa ta' gruppi ribelli, sal-punt li bħalissa hemm għoxrin minnhom, qed ixxekkel id-distribuzzjoni ta' l-għajuna umanitarja u b'hekk kwalunkwe negozjati għall-paċi huma aktar diffiċli, billi l-kriżi fid-Darfur bħalissa hija kkunsidrata min-Nazzjonijiet Uniti bħala l-agħar kriżi umanitarja fid-dinja, billi l-ambejnt li fih qed joperaw l-aġenziji umanitarji qatt ma kien agħar u għadhom isiru attakki bla distinzjoni fuq il-persuni ċivili u fuq il-ħaddiema ta' l-għajnuna umanitarja; billi s-sena l-oħra nqatlu 19-il ħaddiem, u 18-il suldat AMIS mietu wkoll, disgħa matul ix-xahar li għadda; billi din is-sena, diġà ġew imbuskati 74 vettura umanitarja u 82 ħaddiem umanitarju inħatfu temporanjament, billi l-vjolenza sesswali kontra n-nisa u t-tfal hija rikonoxxuta bħala reat kontra l-umanità, imma l-istupru għadu jintuża, bla impunità, bħala arma ta' gwerra mill-partijiet fil-konflitt tad-Darfur; billi l-vittmi li jirrappurtaw is-sitwazzjoni jirriskjaw li jkunu persegwitati skond il-Liġi Sudaniża, peress li l-prova tirrikjedi l-korroborazzjoni minn erbgha xhieda rgiel, billi t-tortura u l-lieva sfurzata ta' adulti u tfal saru fattur ta' l-abbużi tad-Drittijiet tal-Bniedem u tal-ksur tal-liġi umanitarja internazzjonali fid-Darfur, b'vittmi wisq imbeżżgħa biex jirrappurtaw l-abbużi, billi d-duttrina tar-'Responsabilità għal Protezzjoni' tan-NU tistipula li, fejn 'awtoritajiet nazzjonali b'mod ċar jonqsu li jipproteġu l-popolazzjonijiet tagħhom minn ġenoċidju, reati tal-gwerra, tindif etniku u reati kontra l-umanità', ħaddieħor għandu r-responsabilità li jipprovdi l-protezzjoni meħtieġa, billi l-mandat ta' l-AMIS ġie estiż sa l-aħħar tas-sena 2007 u l-forza mħallta mhux se titqassam qabel .-2008, mill-aktar kmieni; billi sakemm titqassam il-forza mħallta, l-AMIS hija l-unika forza fil-post b'mandat li tipproteġi liċ-ċivili, jinsab estremament imħasseb dwar il-provvista għaddejja ta' armi u tagħmir militari ta' kull tip lejn is-Sudan u l-użu ta' tali armi fil-kuntest tad-diżastru attwali tad-drittijiet tal-bniedem fil-Provinċja Sudaniża ta' Darfur, kif ġie dokumentat f'rapport riċenti mill-Bord ta' Esperti tan-Nazzjonijiet Uniti u l-Amnesty International, billi l-konflitt tad-Darfur – flimkien ma' impunità mill-prosekuzzjoni – qed jaffettwa dejjem iktar l-istabilità tar-reġjun u għalhekk jikkostitwixxi theddida għall-paċi u għas-sigurtà internazzjonali, billi l-kriżi fiċ-Ċad hija parti minn konflitt regjonali akbar, il-krizi ghandha wkoll id-dinamika taghha u ghandha tkun trattata bhala krizi fiha nnifisha; billi l-gvern taċ-Ċad qed ifalli fir-responsabbilità tiegħu li jipproteġi ċ-ċivili u bħalissa hemm 330,000 refuġjati Sudaniżi fil-kampijiet fiċ-Ċad u 170,000 persuna miċ-Ċad li ġew imġiegħla jitilqu minn djarhom, billi fl-2006 n-NU bagħatet forza multidimensjonali fiċ-Ċad; minn dakinhar ma sar l-ebda progress fit-tqassim ta' din il-forza, minkejja l-ħtiġijiet ta' protezzjoni taċ-ċivili li dejjem qed jiżdiedu u jsiru aktar serji, billi l-Qorti Kriminali Internazzjonali (ICC) fetħet investigazzjoni tar-reati fid-Darfur fl-2005 u fi Frar ħarġet mandati ta' arrest kontra Ahmad Muhammad Harun u Ali Kushayb, u tissusspetta total ta' 51 kap ta' reati ta' gwerra u reati kontra l-umanità, inklużi l-omiċidju volontarju, l-istupru, it-tortura u l-persekuzzjoni taċ-ċivili fid-Darfur, billi fl-10 ta' Mejju 2007 iċ-Ċina appuntat lil Liu Giujin bħala Mibgħut Speċjali għad-Darfur; billi l-Ċina ħabbret ir-rieda tagħha li tibagħat inġiniera fil-post biex tappoġġa lill-gwardjani tal-paċi tan-NU, wara l-appoġġ taċ-Ċina għal forza AU/UN fl-aħħar tas-sena 2006; billi ċ-Ċina se tilqa' l-Logħob Olimpiku fl-2008, hija msieħba privileġġata tas-Sudan u bħala Membru permanenti ta' l-UNSC għandha responsabbilità speċjali għat-tfittxija tal-paċi fid-Darfur, billi l-aħħar rapport ta' l-UN dwar il-Programm Ambjentali juri l-firxa tad-deserti minn medja ta' 100km fl-aħħar erbgħin sena, telf ta' kważi 12% tal-foresti fi ħmistax-il sena u ffertilizzar żejjed tal-ħamrija fis-Sudan, billi d-dħul miż-żejt ippermetta lill-baġit nazzjonali li jitla' minn $900 million fl-1999 sa aktar minn $2.5 biljuni fl-2003 u sa $11.7 biljun fl-2007, kif proġettat, billi l-Ftehima Komprensiva ta' Paċi (CPA) taħseb għal elezzjonijiet fl-2009, Jiddeplora s-sitwazzjoni tad-drittijiet tal-bniedem fid-Darfur, fejn il-konflitt affettwa direttament aktar minn erba' miljun u ħames mitt elf persuna u aktar minn tliet miljun ruħ jiddependu fuq l-għajnuna biex ikollhom l-ikel; Jistieden lin-NU biex iġġib ruħha bi qbil mar-"Responsabilità għall-Protezzjoni" tagħha billi tibbaża l-azzjoni tagħha fuq in-nuqqas tal-Gvern tas-Sudan (GoS) li jħares lill-popolazzjoni tiegħu fid-Darfur mir-reati tal-gwerra u mir-reati kontra l-umanità, kif ukoll fuq in-nuqqas tiegħu li jipprovdi għajnuna umanitarja għall-popolazzjoni tiegħu; Jitlob lill-Istati Membri ta' l-UE, lill-Kunsill u lill-Kummissjoni biex jassumu r-responsabilitajiet tagħhom u jagħmlu kull sforz possibbli biex jipprovdu protezzjoni effettiva għall-poplu tad-Darfur minn diżastru umanitarju; Jistieden lill-Gvern tas-Sudan u lill-movimenti ribelli sabiex jiżguraw aċċess umanitarju bla xkiel lil dawk affettwati mill-konflitt u sabiex jirrispetta l-liġi umanitarja internazzjonali; jilqa' l-Komunikazzjoni Konġunta dwar il-Faċilità ta' l-Attivitajiet Umanitarji fid-Darfur tat-28 ta' Marzu 2007 tal-Gvern tas-Sudan u tan-NU u jistieden sabiex tkun implimentata kompletament; Jistieden lill-partijiet sabiex jirrispettaw b'mod immedjat il-waqfien l-isparar, jikkundanna kwalunkwe ksur tal-waqfien l-isparar u partikolarment kwalunkwe vjolenza diretta lejn il-popolazzjoni ċivili u l-immirar lejn assistenza umanitarja; jinsisti li l-Gvern tas-Sudan jieqaf jixħet bombi fuq ir-reġjun tad-Darfur u jżarma mill-armi lill-milizzji tal-Ġanġawid; jinnota li mingħajr siġurtà, mhux possibbli li jkun hemm politika vera ta' żvilupp għal u fis-Sudan; Jilqa' l-aċċettazzjoni mill-Gvern tas-Sudan fit-12 ta' Ġunju 2007 tal-forza mħallta AU/UN, madankollu jfakkar li l-Gvern tas-Sudan qabel ħa impenji li jippermetti forza mħallta fis-Sudan, iżda li pero ma żammx; jenfasizza l-importanza li ssir preparazzjoni xierqa għal forza mħallta u għall-aktar tqassim veloċi possibbli u koperazzjoni kontinwa ta' l-awtoritajiet Sudaniżi; għalhekk jistieden sabiex ikun hemm tqassim veloċi ta' forza AU/NU b'mandat li jippermettilha li tipproteġi kif xieraq lill-popolazzjoni ċivili; juri li kwalunkwe soluzzjoni għall-konflitt se tkun waħda politika u mhux militari; Ifakkar lill-Gvern tas-Sudan li għandu r-responsabilità ewlenija għas-sigurtà interna u m'għandux iqis bħala skuża azzjoni li tittieħed mill-komunità internazzjonali sabiex jabdika mir-responsabilità tiegħu; Jirrealizza li mhemmx probabiltà kbira li skjerament rapidu jgħin biex ikun hemm żieda sinifikanti ta' truppi li jiġu pożizzjonati qabel ir-rebbiegħa ta' l-2008, waqt li sadattant il-qtil u abbużi oħra jibqgħu għaddejjin; Jistieden, għalhekk, lill-UE u lil donaturi oħra internazzjonali sabiex jipprovdu b'mod urġenti aktar appoġġ lill-AMIS taħt l-istruttura attwali, inkluż għajnuna finanzjarja fit-tul kif ukoll appoġġ tekniku li hu tant meħtieġ għal perjodu tranżizzjonali sakemm il-forza mħallta tkun kompletament f'postha; jitlob għal investigazzjoni fil-fond dwar il-fatt li xi suldati ta' l-AMIS ma reċevewx ħlas għal ħafna xhur; Iqis li, sabiex tiġi mħarsa l-popolazzjoni ċivili u l-ħaddiema umanitarji, ikun possibbli li tkompli tingħata l-għajnuna, kif ukoll li jkun żgurat li l-Gvern tas-Sudan jikkonforma mal-wegħdiet li jaċċetta mingħajr kundizzjoni forza mħallta, teħtieġ immedjatament zona li fiha ma jistgħux isiru titjiriet militari fuq id-Darfur; Jistieden lill-UE u lill-komunità internazzjonali sabiex jerġgħu jiltaqgħu għal taħdidiet ta' paċi ħalli jitjiebu t-termini tal-Ftehima ta' Paċi u sabiex din tkun aċċettabbli mill-partijiet kollha; jistieden lill-atturi internazzjonali biex iżommu lill-partijiet kollha responsabbli għall-ftehima li tirriżulta; jħeġġeġ lill-partijiet kollha marbuta mal-konflitt fid-Darfur biex juru l-impenn tagħhom għal soluzzjoni paċifika għall-kriżi billi jimplimentaw il-ftehima mingħajr dewmien; Jistieden lill-UE, lin-NU u lill-Unjoni ta' l-Afrika biex juru front magħqud fl-isforzi sabiex isolvu l-konflitt fid-Darfur u biex jagħtu prijorità lill-proċess ta' paċi, li għandu jinkludi konsultazzjoni ma' u rappreżentazzjoni tat-tribujiet tad-Darfur, il-komunitajiet IDP, gruppi tan-nisa u tas-soċjetà ċivili, il-partiti politiċi kollha inkluż il-partiti ta' l-oppożizzjoni kif ukoll atturi reġjonali relevanti, sabiex jiffaċilitaw paċi dejjiema; Jistieden lill-SPLM sabiex jgħin ħalli jingħaqdu l-fazzjonijiet ribelli kollha bil-għan li jieħdu sehem fin-negozjati internazzjonali, u jistieden lill-komunità internazzjonali sabiex tagħmel pressjoni fuq il-gruppi ribelli biex jingħaqdu; jistieden ukoll lill-Gvern tas-Sudan biex jippermetti lir-ribelli jerġgħu jinġabru flimkien; Iħeġġeġ lill-Gvern tas-Sudan sabiex b'mod urġenti jippreżenta pjan direzzjonali ħalli jissettilja mill-ġdid lill-IDPs u lir-refuġjati, jagħtihom lura l-proprjetà u kumpens, jagħmel fond speċjali għall-vittmi ta' stupru, għal nisa li ġew miċħuda mill-familji tagħhom jew għal tfal li twieldu frott ta' stupru u għar-rijabilitazzjoni tagħhom; Jistieden lill-Gvernijiet taċ-Chad u tas-Sudan sabiex jonoraw l-impenji li kkonfermaw dan l-aħħar biex iwaqqfu l-għajnuna lill-movimenti armati u sabiex jaħdmu ħalli jtejbu r-relazzjoni ta' bejniethom; Jistieden għal skjerar urġenti ta' forza internazjonali fiċ-Chad, li tkun kapaċi, b'mod proattiv, tħares kemm lir-refuġjati u lill-IDPs, kif ukoll lill-komunitajiet oħra vulverabbli għall-vjolenza u sabiex tistabbilizza s-sitwazzjoni ta' sigurtà ħalli tippermetti aċċess umanitarju aħjar; iħeġġeġ lill-komunità internazzjonali sabiex tikkoordina l-isforzi diplomatiċi tagħha ħalli tinkoraġġixxi lill-President Deby jaċċetta l-iskjerament ta' forza tan-NU fiċ-Chad, Jistieden lill-Gvern tas-Sudan u lill-komunità internazzjonali biex jikkoperaw b'mod sħiħ mal-Qorti Kriminali Internazzjonali (ICC) sabiex tintemm l-impunità; iħeġġeġ, għalhekk, lill-Gvern tas-Sudan biex tarresta lill-Ministru għall-Affarijiet Umanitarji Ahmad Muhammad Harun u lill-mexxej ta' l-Janjaweed Ali Kushayb u biex jgħaddihom lill-ICC; jistieden lill-Unjoni Afrikana u lill-Lega Għarbija biex jagħmlu pressjoni fuq il-Gvern tas-Sudan biex iwettaq dan; Iqis li hu vitali li l-Ftehima għall-Paċi Komprensiva man-Nofsinhar tkun implimentata kif xieraq, u jinnota li s'issa għad mhemmx ftehim dwar il-qsim tal-ġid u d-demarkazzjoni tal-fruntieri; jirrimarka li l-implimentazzjoni b'suċċess tas-CPA u l-ftehima milħuqa reċentement mal-Lvant se tgħin biex tistabbilixxi l-fiduċja li se tkun meħtieġa biex iseħħ ftehim politiku dejjiemi fid-Darfur; Jikkundanna l-vjolazzjoni sfaċċata ta' l-embargo ta' l-armi tan-NU mill-Gvern tas-Sudan; Jistieden lill-Istati Membri ta' l-UE biex jintroduċu minnufih monitoraġġ aktar strett u proċeduri ta' verifika biex jiżguraw konformità mar-Riżoluzzjoni nru 1591 tal-Kunsill tas-Sigurtà tan-NU tad-29 ta' Marzu 2005 u mal-Pożizzjoni Komuni tal-Kunsill ta' l-UE nru 2005/411/CFSP tat-30 ta' Mejju 2005 rigward miżuri ristrettivi kontra s-Sudan ħalli l-proċeduri japplikaw għal ċittadini ta' l-UE, kumpaniji reġistrati ta' l-UE, fondi ta' l-UE, bastimenti reġistrati fl-UE u ajruplani u kumpaniji li joperaw fil-ġurisdizzjoni territorjali ta' l-UE rigward: (a) il-provvista ta' teknoloġija ta' użu doppju lis-Sudan ħalli l-projbizzjoni ta' din il-provvista tkun kompletament konsistenti mar-Regolament tal-Kunsill (KE) Nru 1334/2000 li jwaqqaf sistema Komunitarja għall-kontroll ta' esportazzjoni ta' oġġetti ta' użu doppju u ta' teknoloġija u l-Arranġament ta' Wassenaar dwar il-Kontroll ta' l-Esportazzjoni ta' Armi Konvenzjonali u ta' Oġġetti ta' Użu Doppju u ta' teknoloġiji; (b) il-ħtieġa, fil-qafas ta' koperazzjoni ċivili-militari fil-leġiżlazzjoni ta' l-ajru uniku, li l-Istati Membri ta' l-UE u l-organizzazzjonijiet ta' l-UE jimmonitorjaw b'mod strett merkanzija fuq titjiriet li jista' jkollhom oġġetti militari jew ta' użu doppju u ta' teknologġija li tista' tkun destinata lejn is-Sudan, partikolarment meta din il-merkanzija tgħaddi minn territorju ta' l-Unjoni Ewropea; merkanzija li titwassal permezz ta' bastimenti għandha wkoll tiġi mmonitorjata; (c) l-użu ta' kull mezz leġittimu sabiex tippromwovi ħarsien sħiħ u strett u konformità mill-istati kollha ma' l-embargo ta' l-armi tan-NU u mas-sanzjonijiet fuq is-Sudan kif stipulati fir-Riżoluzzjonijiet tal-Kunsill tas-Sigurtà tan-NU tat-30 ta' Lulju 2004 (S/Res/1556) u tad-29 ta' Marzu 2005 (S/Res/1591), inklużi projbizzjonijiet stretti ta' armi u oġġetti militari li jistgħu jintużaw mill-Gvern tas-Sudan fid-Darfur; (d) it-tfassil ta' amministrazzjoni ta' armi aktar stretta u komprensiva u ta' projbizzjonijiet ta' kummerċ fuq is-Sudan li japplikaw għall-provvista ta' tagħmir militari lis-Sudan minn sussidjarji u assoċjati ta' kumpaniji ta' l-UE; (e) miżuri li jevitaw li mezzi għat-trasport ta' għajnuna umanitarja fir-reġjun ikunu użati flimkien mat-trasport ta' oġġetti militari li fuqhom hemm l-embargo; Jistieden lill-UE u atturi internazzjonali oħra biex japplikaw sanzjonijiet immirati, inkluż miżuri biex jiġu affrontati attivitajiet ta' kummerċ li jkabbru l-konflitt, fuq kwalunkwe parti, inkluż il-Gvern, li tikser it-tregwa jew li tattakka lil persuni ċivili, gwardjani tal-paċi jew operazzjonijiet umanitarji u sabiex jieħdu kull azzjoni meħtieġa biex tintemm l-impunità permezz ta' l-implimentazzjoni ta' sanzjonijiet ekonomiċi mmirati inklużi projbizzjonijiet ta' safar u ffriżar ta' assi; Jappoġġja l-istqarrija ta' l-Arċisqof Emeritu Desmond Tutu li l-Gvern tas-Sudan "għandu issa jkun suġġett għal sanzjonijiet iebsa u effettivi sakemm tintemm it-tbatija"; jistieden lill-Unjoni Afrikana biex tappoġġja din l-azzjoni kontra dawk responsabbli li jwettqu l-vjolenza fis-Sudan; Jistieden lis-Se gretarju Ġenerali tan-NU, Ban Ki-moon, sabiex jeżerċita aktar pressjoni fuq il-Gvern tas-Sudan biex jikkonforma mal-pożizzjonijiet meħuda mill-UNSC u jenfasizza li nuqqas ta' konformit à mat-talbiet tan-NU iwassal għal mi żuri punittivi; Jilqa' l-indikazzjonijiet li ċ-Ċina issa hi aktar lesta li tippromwovi l-paċi fid-Darfur, u jistieden liċ-Ċina, bħala x-xerrej ta' 80% ta' l-esportazzjoni taż-żejt tas-Sudan, sabiex tuża l-influwenza sinifikanti tagħha fir-reġjun ħalli ġġiegħel lill-Gvern Sudaniż iżomm ma' l-impenji tiegħu skond is-CPA u d-DPA; barra minn hekk jappella liċ-Ċina sabiex tieqaf tesporta armi lejn is-Sudan u sabiex tieqaf timblokka d-deċiżjonijiet dwar sanzjonijiet kontra l-Gvern tas-Sudan fil-Kunsill tas-Sigurtà tan-NU; Jistieden lill-Gvern tas-Sudan sabiex jindirizza kwistjonijiet ambjentali u fosthom li jnaqqas l-impatt ambjentali ta' l-industrija taż-żejt tiegħu u ta' prattiċi agrikoli u sabiex jevita konflitti lokali dwar riżorsi naturali; Jistieden lill-Gvern tas-Sudan sabiex jippubblika l-ammont ta' dħul miż-żejt b'mod trasparenti u jistieden lill-Istati Membri ta' l-UE biex jinkoraġġixxu t-tneħħija ta' investimenti ta' kumpaniji Ewropej u ta' fondi mis-Sudan; Jirrimarka li l-poter u l-ġid, li issa kiber riżultat tad-dħul tiegħu miż-żejt, hu ikkonċentrat sew fiċ-ċentru, bi żvantaġġ għal dawk li joqogħdu fil-periferija; Jagħti struzzjonijiet lill-President tiegħu biex jgħaddi din ir-riżoluzzjoni lill-Kummissjoni, lill-Kapijiet ta' l-Istat u lill-Gvernijiet ta' l-Istati Membri ta' l-UE, lill-Gvern u lill-Parlament tas-Sudan, lill-Kunsill tas-Sigurtà tan-Nazzjonijiet Uniti, lill-Kapijiet ta' l-Istat u tal-Gvern tal-Lega Għarbija u lill-Gvernijiet tal-Pajjiżi ACP, lill-Assemblea Parlamentari Konġunta ta' l-ACP-EU u lill-Istituzzjonijiet ta' l-Unjoni ta' l-Afrika.
Extracted from 14787215__MOTION__B6-2007-0311__MT.txt